text: сарыөзен ертіс алабындағы өзен. қарағанды облысының қарқаралы ауданының және абай облысы семей қалалық әкімдігі аумағы жерімен ағады. ұзындығы 115 км, су жиналатын алабы 6056 км2 мыржық, ақшоқы тауларынан басталып, ақмолайсор (шалқарсор) көліне құяды. сарыөзен шоқылы, жонды өңірді басып өтеді. өзен бойында кішкене тұйық көлдер көп. жауын-шашын суымен толығады. сәуірдің аяғында тасып, жазда иірім қарасуларға айналады. суы егістік, мал суаруға пайдаланылады. аңғары шабындық, жайылмасы мал жайылымы.